Publication: Magyar Közlöny
Issue: MK-2004-25 (Year: 2004, Number: 25)
Era: 2004-2010
Section: 
Paragraph Index: 110

2. A részes állam a megfigyelõ repülések végrehajtása céljából a fenti 1. bekezdésben felsorolt érzékelõ mûszerek bármelyikét használhatja, feltéve, ha az ilyen érzékelõ mûszerek a kereskedelemben minden részes állam számára hozzáférhetõk, a következõ teljesítménykorlátozásokkal: (A) optikai panoráma és sorozatfelvevõ fényképezõgépek esetén a „D” melléklet 1. függelékének rendelkezései szerint meghatározott legkisebb föld feletti magasságon a terepi felbontás nem lehet jobb 30 centiméternél, amit legfeljebb egy panoráma fényképezõgéppel, egy függõleges tengelyû sorozatfelvevõ fényképezõgéppel és két, a repülõgép egy-egy oldalán elhelyezkedõ ferde tengelyû sorozatfelvevõ fényképezõgéppel érnek el, biztosítva a terep nem szükségszerûen folyamatos lefedését a repülõgép repülési útvonalának mindkét oldalán 50 kilométerig; (B) videokamerák esetén a terepi felbontás nem lehet jobb 30 centiméternél, amit a „D” melléklet 1. függeléke rendelkezéseinek megfelelõen határoznak meg; (C) infravörös vonalas letapogató berendezések esetén az egyetlen eszközzel elért terepi felbontás nem lehet jobb 50 centiméternél a legkisebb föld feletti magasságon, amelyet a „D” melléklet 1. függeléke rendelkezéseinek megfelelõen határoznak meg; és (D) az oldalra nézõ szintetikus nyílású lokátor esetén a céltárgy-szétválasztás módszerét használó impulzus válaszfüggvénybõl számított terepi felbontás nem lehet jobb három méternél, ami megfelel két, a repülõgép bármely oldalán elhelyezhetõ, de egy idõben csak az egyik oldalról üzemeltethetõ, középpontjával 5 méternél nem közelebbi sarokreflektor 25 kilométernél nem szélesebb sáv felett mûködõ, egyetlen lokátor képén való megkülönböztethetõségének.

Source: https://magyarkozlony.hu/hivatalos-lapok/2c76251dd26aad2357aa93e94ceb4cb75b90d4fd/dokumentumok/35587f52b853d8c0a137d12bce2b73fe714736df/letoltes